
Farské oznamy
Najsvätejšej Trojice – rok A (31. 5. 2026)
	Pondelok
	Sv. Justína, mučeníka
	19.00

	Utorok
	
	6.45aj pre školákov

	Streda
	Najsvätejšieho Kristovho tela a krvi, slávnosť,vigília
	18.30

	Štvrtok
	Najsvätejšieho Kristovho tela a krvi, slávnosť, prikázaný sviatok
	17.00 Oblazov; 18.30 Kotešová

	Piatok
	Sv. Bonifáca, biskupa a mučeníka, prvý piatok
	18.30

	Sobota
	O Nepoškvrnenom srdci Panny Márie, prvá sobota
	7.00; a 18.00 Oblazov

	Nedeľa
	Desiata nedeľa cez rok
	8.00 a 10.30



Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať v týždni budem pol hodinu pred každou sv. omšou. V stredu od 17.30 a v piatok od 16.30. Vo štvrtok nebudem spovedať, keďže je prikázaný sviatok a sv. omša i v Oblazove. Budeme mať ale celodennú adoráciu od 9.00 do 18.15 a po sv. omši bude procesia na uctenie Pána Ježiša v Eucharistii. Prosím, aby prvoprijímajúce deti prišli v šatách a i ostatné deti sa zapojili do procesie na oslavu Krista a doniesli si lupienky kvetov. V piatok sa o 18.15 pomodlíme litánie k Božskému srdcu.
Dnes ukončíme zoznam záujemcov o podporu detí v Nigérii. Prihlásilo sa zatiaľ 37 ľudí a vyslovujem vám veľké ďakujem v mene nigérijských detí. Čo sa týka podpory, môžete ju uskutočniť viacerými formami: buď poslať peniaze na účet Julky Blaškovej, ktorá je zodpovedná za farskú charitu a číslo účtu si môžete vyzdvihnúť v sakristii alebo sa s Julkou osobne dohodnúť alebo priniesť peniaze do sakristie, či už celú čiastku 120 eur alebo po 10 eur. Peniaze im pošleme cez Julku, ktorá komunikuje s palotínmi a oni nám pridelia deti a o ostatnom vás budem informovať.
V stredu o 19.30 vás srdečne pozývam na stretnutie s Božím slovom formou lectio divina do pastor.centra.Na budúcu nedeľu budeme mať zbierku pre potreby našej farnosti. Tí, ktorí sa prihlásili na púť do Rajeckej Lesnej v sobotu, stretli by ste sa na zastávke Na rázcestí a o 8.10 odíde autobus. Pôjdete s pútnikmi z Bytče spolu s p. dekanom. Cena za autobus je 8 eur.
[bookmark: _GoBack]Inštitút Communio a združenie Ekuza pozývajú na ekumenický multižánrový festival Týždeň kresťanskej kultúry, ktorý sa bude konať budúci týždeň v Žiline. V pondelok je diskusia v Diecéznom centre, v stredu otvorené podujatie pri súsoší sv. Cyrila a Metoda, vo viaceré dni koncerty v katakombách u kapucínov alebo v kostole v Závodí. Hlavnou témou je "za jedným stolom". Všetci ste srdečne pozvaní. Viac na www.tkkza.sk.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 16. Ďakujem tým, ktorí pomohli, aby sme mohli dôstojne sláviť prvé sv. prijímanie našich detí (p. katechétke, kostolníčke, kvetinárkam, rodičom detí...). Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.
